**შპს ევროპის უნივერსიეტეტის**

**სტუდენტური პროექტების დაფინანსების წესი**

**მუხლი 1. ზოგადი დებულება**

შპს ევროპის უნივერსიეტეტის სტუდენტური პროექტების დაფინანსების წესი“ (შემდგომში - „წესი“) არეგულირებს სტუდენტის/სტუდენტების მიერ წარმოდგენილი **სოციალური, კულტურული, შემეცნებითი, ინოვაციური, კვლევითი, ტექნოლოგიური** სტუდენტური პროექტების დაფინანსების მიზნით კონკურსის გამოცხადების, კონკურსის ჩატარების ეტაპებს, პროექტის დაფინანსების წესს და პროექტის განხორციელებასთან დაკავშირებულ სხვა საკითხებს.

**მუხლი 2. კონკურსის გამოცხადებება და განაცხადების მიღება**

1. უნივერსიტეტის მიზნების შესაბამისი **სოციალური, კულტურული, შემეცნებითი, ინოვაციური, კვლევითი, ტექნოლოგიური** სტუდენტური პროექტების დაფინანსება ხდება უნივერსიტეტის ყოველწლიური ბიუჯეტით გათვალისწინებული შესაბამისი ფინანსური რესურსების ფარგლებში.
2. სტუდენტური პროექტის დაფინანსების შესახებ სასწავლო წლის მანძილზე არანაკლებ ერთხელ უნივერსიტეტი აცხადებს კონკურს.
3. საკონკურსო განაცხადის შეტანაზე უფლებამოსილია უნივერსიტეტის აქტიური სტატუსის მქონე სტუდენტი ან სტუდენტთა საინიციატივო ჯგუფი.
4. საკონკურსო პირობები სტუდენტურ თვითმმართველობასთან შეთანხმებით და უნივერსიტეტის სტუდენტთა და კურსდამთავრებულთა მომსახურების ცენტრის წარდგინების საფუძველზე მტკიცდება უნივერსიტეტის რექტორის სამართლებრივი აქტით.
5. კონკურსში მონაწილეობის მსურველ პირთა რეგისტრაცია და წარმოსადგენი დოკუმენტაციის ჩამონათვალი განისაზღვრება საკონკურსო განაცხადით. გამოქვეყნებული განცხადება უნდა შეიცავდეს ინფორმაციას კონკურსის ჩატარების ეტაპების, საკონკურსო კრიტერიუმების, კონკურსის შედეგების გამოქვეყნების თარიღებისა და სააპელაციო განაცხადის წარმოდგენის ვადების შესახებ.
6. კონკურსის გამოცხადების შესახებ ინფორმაცია ხელმოსაწვდომი ხდება საჯაროდ, უნივერსიტეტის ვებ-გვერდზე და უნივერსიტეტის სხვა ოფიციალური ქსელების მეშვეობით.
7. პროექტზე დაფინანსების მოპოვების მიზნით, სტუდენტი/სტუდენტთა საინიციატივო ჯგუფი ვალდებულია წარმოადგინოს ამ წესის დანართი №1-ის შესაბამისად განსაზღვრული ინფორმაცია და პროექტის ავტორის/ავტორების ავტობიოგრაფია (cv).
8. სტუდენტური პროექტის რეგისტრაცია ხორციელდება ელექტრონული სახით, უნივერსიტეტის მიერ საკონკურსო განაცხადით განსაზღვრული ფორმატის შესაბამისად.
9. სტუდენტური პროქტის წარმოდგენის საკითხებზე კონსულტაციის გასავლელად სტუდენტ(ებ)ი უფლებამოსილია მიმართოს სტუდენტთა და კურსდამთავრებულთა ცენტრს და სტუდენტურ თვითმმართველობას.
10. სტუდენტური თვითმმართველობა ვალდებულია საჭიროების შემთხვევაში სტუდენტს/სტუდენტებს გაუწიოს კონსულტაცია და ასევე დაეხმაროს საკონკურსო განაცხადის შედგენაში.

**მუხლი 3. საკონკურსო კომისიის შექმნა და გადაწყვეტილების მიღება**

1. კონკურსის სამართლიანობის, გამჭვირვალობისა და თანაბარი კონკურენციის პირობებში ჩატარების უზრუნველყოფის მიზნით,  სტუდენტთა და კურსდამთავრებულთა მომსახურების ცენტრის წარდგინების საფუძველზე რექტორის სამართლებრივი აქტით მტკიცდება საკონკურსო კომისია.

2. კომისიის შემადგენლობაში შესაძლოა შედიოდეს: უნივერსიტეტის სტუდენტი (რომელიც არ მონაწილეობს გამოცხადებულ კონკურსში), სტუდენტთა და კურსდამთავრებულთა მომსახურების ცენტრის წარმომადგენელი, აკადემიური/მოწვეული პერსონალი ან სხვა ადმინისტრაციული პერონალი.

3. საკონკურსო კომისია პირველ ეტაპზე ახორციელებს კონკურსანტთა მიერ წარმოდგენილი პროექტის საკონკურსო განაცხადით დადგენილ მოთხოვნებთან შესაბამისობის შემოწმებას. პროექტი, რომელიც ვერ აკმაყოფილებს დადგენილ მოთხოვნებს არ დაიშვება მეორე ეტაპზე.

4. კონკურსის მეორე ეტაპზე ხორციელდება სტუდენტთა პროექტის განხილვა და პროექტის ავტორის/ავტორთა მიერ კომისიის წინაშე მისი წარდგენა.

5. კომისია სტუდენტის/სტუდენტთა საინიციატივო ჯგუფის მიერ წარმოდგენილ პროექტს აფასებს ამ წესის დანართი №2 - ით გათვალისწინებული კრიტერიუმების შესაბამისად.

6. კონკურსის მე-2 ეტაპის დაკმაყოფილების მიზნით პროექტმა უნდა დააგროვოს არანაკლებ 7 (შვიდი) ქულა. იმ შემთხვევაში, თუ წარდგენილია რამდენიმე საკონკურსო განაცხადი გამარჯვებულია უმაღლესი ქულის მქონე პროექტი. კომისია უფლებამოსილია წარდგენილი პროექტების შინაარსიდან გამომდინარე რექტორს მიმართოს დასაბუთებული შუამდგომლობით მეორე პროექტის დაფინანსების თხოვნით.

7. კომისია უფლებამოსილია მიიღოს შემდეგი გადაწყვეტილება:

ა) პროექტის სრულად დაფინანსების შესახებ;

ბ) პროექტის ნაწილობრივ დაფინანსების შესახებ;

გ) პროექტის დაფინანსებაზე უარის თქმის შესახებ.

8. ამ მუხლის მე-7 პუნქტით განსაზღრული გადაწყვეტილების მიღების შემთხვევაში კომისიის თავმჯდომარის წარდგინების საფუძველზე გამოიცემა რექტორის სამართლებრივი აქტი პროექტის ნაწილობრივ/სრულად დაფინანსების შესახებ.

9. რექტორის სამართლებრივი აქტით განისაზღვრება პროექტის დაფინანსების ოდენობა, რის საფუძველზეც მხარეებს შორის ფორმდება ხელშეკრულება „პროექტის დაფინანსების შესახებ“.

10. „პროექტის დაფინანსების შესახებ“ ხელშეკრულებით განისაზღვრება: პროექტი, პროექტის ავტორი/ავტორები, დაფინანსების ოდენობა, ანგარიშსწორების ეტაპები, მხარეთა ურთიერთსანაცვლო ვალდებულებები, ანგარიშების წარმოდგენის ვადები და ა.შ.

**მუხლი 4. აპელაცია**

1. პროექტის ავტორი უფლებამოსილია კომისიის გადაწყვეტილება გამოქვეყნებიდან 3 (სამი) სამუშაო დღის ვადაში გაასაჩივროს უნივერსიტეტში.

2. კომისიის გადაწყვეტილების გასაჩივრების შემთხვევაში, სტუდენტთა და კურსდამთავრებულთა მომსახურების ცენტრის წარდგინებით არაუგვიანეს 2 (ორი) სამუშაო დღის ვადაში რექტორის ბრძანებით იქმნება სააპელაციო კომისია.

3. საპელაციო კომისიის შემადგენლობაში არ შედიან კომისიის წევრები. სააპელაციო კომისიის წევრი შეიძლება იყოს:

ა) სტუდენტთა და კურსდამთავრებულთა მომსახურების ცენტრის წარმომადგენელი;

ბ) სტუდენტი;

გ) აკადემიური, მოწვეული ან ადმინისტრაციული პერსონალი.

4. სააპელაციო კომისიის შემადგენლობის დამტკიცებიდან არაუგვიანეს 3 (სამი) სამუშაო დღის ვადაში[[1]](#footnote-1) კომისიის შემადგენლობა განიხილავს სააპელაციო საჩივარს. საკითხის განხილავას ასევე შესაძლოა დაესწროს პროექტის ავტორი/ავტორები, რომელმაც გაასაჩივრა კომისიის გადაწყვეტილება და ისარგებლოს შემდეგი უფლებებით:

ა) მიიღოს კომისიის დასაბუთებული გადაწყვეტილება;

ბ) დაესწროს საკითხის განხილვას და ისარგებლოს დაცვის უფლებით;

გ) მიაწოდოს სააპელაციო კომისიას მის ხელთ არსებული ინფორმაცია და მტკიცებულებები;

დ) მონაწილეობა მიიღოს საკითხის განხილვაში.

5. სააპელაციო კომისია უფლებამოსილია გამოითხოვოს კონკურსის მასალები, შეისწავლოს დოკუმენტაცია, მოისმინოს დაინტერესებული მხარის ახსნა - განმარტება და მიიღოს ერთ-ერთი შემდეგი გადაწყვეტილება საკითხის გადაჩივრებიდან არაუგვიანეს 7 (შვიდი) სამუშაო დღის ვადაში:

ა) ძალაში დატოვოს კომისიის გადაწყვეტილება;

ბ) კომისიას უკან დაუბრუნოს მასალები ხელახალი განხილვის მიზნით.

6. სააპელაციო კომისიის გადაწყვეტილებაზე დგება ოქმი, რომელსაც ხელს აწერენ სააპელაციო კომისიის წევრები.

**მუხლი 5. პროექტის შესრულების მონიტორინგი**

1. პროექტის ავტორი ვალდებულია ხელშეკრულებით განსაზღვრული პერიოდულობით უნივერსიტეტის სტუდენტთა და კურსდამთავრებულთა მომსახურების ცენტრს წარუდგინოს პროექტის ფარგლებში განხორცილებული აქტივობებისა და გაწეული ხარჯების დოკუმენტირებული ანგარიში.

2. სტუდენტთა და კურსდამთავრებულთა მომსახურების ცენტრი ახორციელებს დაფინანსებული პროექტის მონიტორინგს.

3. მონიტორინგი მოიცავს ფინანსურ და პროცედურულ მონიტორინგს:

ა. ფინანსური მონიტორინგი გულისხმობს გადარიცხული თანხების ხარჯვის შესაბამისობის დადგენას ამავე ხელშეკრულებით გათვალისწინებულ ხარჯთაღრიცხვასთან.

ბ. პროცედურული მონიტორინგი გულისხმობს ხელშეკრულებით დაგეგმილი შედეგების შესრულების დამადასტურებელი ანგარიშის შემოწმებას „პროექტით განსაზღვრული აქტივობების ამსახველი მასალის“ შესაბამისად.

4. პროცედურების დარღვევით პროექტის განხორციელების შემთხვევაში უნივერსიტეტი უფლებამოსილია ავტორს შეუწყვიტოს პროექტის დაფინანსება.

***დანართი №1 საპროექტო განაცხადი***

|  |  |  |
| --- | --- | --- |
| ***1*** | ***პროექტის ავტორი/ავტორები***  *ევროპის უნივერსიტეტის სტუდენტი* | ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***  ***სახელი, გვარი, პირადი ნომერი, ელ.ფოსტა, ტელეფონის ნომერი*** |
| ***2*** | ***პროექტის განხორციელებაში ჩართული სხვა პირები***  *პირები, გარდა სტუდენტებისა. მაგ: მოწვეული სპიკერი, აკადემიური ან ადმინისტრაციული პერსონალი და სხვა* | ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***  ***სახელი, გვარი, პირადი ნომერი*** |
| ***3*** | ***პროექტის სახელწოდება*** |  |
| ***4*** | ***პროექტის მიზანი, ამოცანა და შედეგები***  *მიზანი - რა შედეგის მიღწევა გსურთ;*  *ამოცანა - კონკრეტულად რა ქმედებები უნდა განხორციელდეს ამ მიზნის მისაღწევად;*  *შედეგები - რა გაუმჯობესება მოჰყვება თქვენი პროექტის განხოპრციელებას.* | ***გთხოვთ აღწეროთ*** |
| ***5*** | ***პროექტის აქტუალობა***  *რა პრობლემას/საკითხს ეხება პროექტი და რამდენად აქტუალურია მისი გადაჭრა და გადაწყვეტა.*  *რა მხრივ არის ინოვაციური და კრეატიული თქვენ მიერ მოყვანილი პრობლემის/საკითხის გადაწყვეტა* | ***გთხოვთ დაასაბუთოთ*** |
| ***6*** | ***პროექტის განხორციელების ხარგრძლივობა და აქტივობები***  *გაწერეთ, რა დრო დასჭირდება პროექტით გათვალისწინებული შედეგების მიღწევას, რა აქტივობებს გეგმავთ და რა ვადაში* | ***გთხოვთ აღწეროთ*** |
| ***7*** | ***პროექტის განსახორციელებლად საჭირო მატერიალური რესურსი (არსებობის შემთხვევაში)***  ***პროექტის განხორციელებისათვის საჭირო არა-ფინანსური რესურსები, ინფრასტრუქტურა*** | ***გთხოვთ აღწეროთ*** |
| ***8*** | **პროექტის განხორციელებისთვის საჭირო ფინანსური რესურსი**  **გთხოვთ, ჩაშლილად და მაქსიმალურად დეტალურად მიუთითეთ რა ფინანსებია საჭირო პროექტით გათვალისწინებული თითოეული აქტივობის განსახორციელებლად** | ***გთხოვთ მიუთითოთ ოდენობა და დაასაბუთოთ მიზნობრიობა*** |

***დანართი №2 პროექტის შეფასების კრიტერიუმები***

|  |  |  |
| --- | --- | --- |
| ***სტუდენტ(ებ)ის სახელი და გვარი*** |  | |
| ***პროექტის დასახელება*** |  | |
| ***მოთხოვნილი თანხა*** |  | |
| ***არის თუ არა სტუდენტი აქტიური სტსტუსის მქონე პროექტის წარდგენის მომენტში*** | * ***დიახ*** | * ***არა*** |
| ***პროექტის მაქსიმალური შეფასება - 10 ქულა*** | | |
| ***დაფინანსებაზე განხილვას ექვემდებარება მხოლოდ ის პროექტი, რომელთა შეფასების საბოლოო ქულა არის 7*** | | |

|  |  |  |  |
| --- | --- | --- | --- |
| ***№*** | ***პროექტის შეფასების კრიტერიუმი*** | ***ქულების დიაპაზონი*** | ***მიღებული შეფასება*** |
|  | **პროექტის აღწერა**  - პროექტის მიზანი ნათლად და მკაფიოდ არის ჩამოყალიბებული  - ნათლად არის გაწერილი პროექტის ფარგლებში განსახორციელებლი ღონისძიებები | ***0-2*** |  |
|  | **პროექტის აქტუალობა**  - პროექტში ნათლად არის დასაბუთებული პროექტის აქტუალობა | ***0-2-*** |  |
|  | **მოსალოდნელი შედეგები**  - შედეგები აღწერილია ნათლად და დეტალურად | ***0-2*** |  |
|  | **კრეატიულობა**  - პროექტი კრეატიულია | ***0-1*** |  |
|  | ***პროექტის ბიუჯეტი***  - პროექტით გათვალისწინებული ხარჯები ნათლად, დეტალურად და რეალისტურად არის წარმოდგენილი - ბიუჯეტით გაწერილი ხარჯები შეესაბამება პროექტით გათვალისწინებულ ღონისძიებებს | ***0-2*** |  |
|  | ***პროექტის პრეზენტაცია***  *სტუდენტმა კომისიის წინაშე ნათლად და მკაფიოდ წარმოადგინა პროექტის განხორციელების მიზნობრიობა* | ***0-1*** |  |

1. სააპელაციო კომისიის მიერ სააპელაციო საჩივრის განხილვის თარიღის, დროის, ადგილის შესახებ ინფორმაციას დაინტერესებულ მხარეს აწვდის სტუდენტთა და კურსდამთავრებულთა მომსახურების ცენტრი გონივრულ ვადაში. [↑](#footnote-ref-1)